biswa921/hiwiki-latest-pages-articles-raw huggingface dataset:
अनुपम श्याम

अनुपम श्याम (२० सितंबर १९५७ – ८ अगस्त २०२१) एक भारतीय अभिनेता थे जो कि मुख्यतः बॉलीवुड की फिल्मों में खलनायक की भूमिका निभाते हैं।

 प्रारंभिक जीवन  
प्रतापगढ़ से स्कूली शिक्षा के बाद अवध विश्वविद्यालय से स्नातक करने और फिर लखनऊ के भारतेन्दु नाट्य अकादमी से थियेटर की पढ़ाई करने वाले अनुपम श्याम ने दिल्ली के श्रीराम सेन्टर रंगमंडल में काम किया जिसके बाद वह राष्ट्रीय नाट्य विद्यालय (एनएसडी) के रंगमंडल में लंबे समय तक काम किया।

 फिल्मी करियर 
अनुपम श्याम कई बड़ी राष्ट्रीय और अंतरराष्ट्रीय फिल्मों में भी काम किया जिसकी शुरुआत उन्होंने अंतरराष्ट्रीय फिल्म ‘द लिटिल बुद्धा’ से की। उसी दौरान उन्होंने चर्चित निर्देशक शेखर कपूर की फिल्म ‘बैंडिट क्वीन’ साइन की जिसमें उनका किरदार बाबा घनश्याम का था। उन्होंने एक फ्रेंच फिल्म ‘जया गंगा’ भी की। ऑस्कर विजेता फिल्म ‘स्लमडॉग मिलेनियर’ में उन्होंने एक अहम चरित्र को अंजाम दिया जो भीख मंगवाने के लिए बच्चों को अंधा बनाया करता है।

अनुपम ने एक और विदेशी फिल्म ‘द वारियर’ भी की जिसके मुख्य किरदार में प्रसिद्ध बॉलीवुड अभिनेता इरफान खान हैं। चर्चित अभिनेता रौशन सेठ के साथ उन्होंने निर्देशक महेश मथाये निर्देशित ब्रिटिश फिल्म ‘थ्रेड’ में काम किया जिसमें उनकी भूमिका एक ऋषि मुनि की है जिसे दर्शकों की भरपूर सराहना मिली।

अनुपम श्याम ने ‘शक्ति’, ‘हल्ला बोल’ और ‘रक्तचरित’ जैसी चर्चित फिल्में भी कीं। हल्ला बोल में उनके सह अभिनेताओं में प्रसिद्ध अभिनेता पंकज कपूर शामिल थे।

अभिनेता नसीरुद्दीन शाह के साथ उन्होंने एक फिल्म ‘परजानिया’ की जिसकी कहानी दंगे पर आधारित है। उन्होंने अभिनेता यशपाल के साथ हाल में एक फिल्म ‘दास कैपिटल’ की जो अभी फिल्म समारोहों में दिखायी गई।

उनकी आने वाली फिल्मों में ‘प्रणाम वालेकुम’ और ‘दुबई रिटर्न’ हैं। ‘दुबई रिटर्न’ में उनके सह कलाकार अभिनेता इरफान खान थे।

उनके बॉलीवुड के पसंदीदा अभिनेता राज कपूर, दिलीप कुमार, नसीरुद्दीन शाह, बलराज साहनी और इरफान खान और पसंदीदा फिल्म हाल में रिलीज़ हुई ‘पान सिंह तोमर’ थी।

 फिल्मोग्राफी 
 फिल्म 

 सरदारी बेगम (1996)
 दस्तक (1996)
 जया गंगा (1996)
 तमन्ना (1997)
 हजार चौरासी की मां (1998)
 दुश्मन (1998)
 सत्या (1998)
 दिल से (1998)
 इस तरह के एक लंबी यात्रा (1998)
 जख्म (1998)
 कच्चे धागे (1999)
 तक्षक (1999)
 दिल पे मत ले यार! (2000)
 बवंडर (2000)
 नायक (2001)
 कसूर (2001)
 लगान (2001)
 लव के लिए कुछ इस भी करेगा (2001)
 लज्जा (2001)
 वारियर (2001)
 ये दिल (2003)
बाजार (2003)
 पाप (2004)
 हजारों ख्वाइशे तो ऐसी (2005)
 सब कुछ है कुछ भी नहीं (2005)
 राइजिंग: मंगल पांडे के गीत (2005)
 परजानिया (2005)
 जिज्ञासा (2006)
 गोलमाल (2006)
 धोखा (2007)
 हल्ला बोल (2008)
 स्लमडॉग मिलियनेयर (2008)
 राज - द मिस्ट्री जारी है (2009)
 अच्छा किया अब्बा (2009)
 वांटेड (2009)
 रक्त चरित्र 2 (2010)

 टेलीविज़न 
 अम्मा और परिवार (1995)
 रिश्ते (सीज़न 3) (2005) 
 सीरियल क्योंकि जीना इसी का नाम है (2008)
 मन की आवाज-प्रतिज्ञा (2009) 
 आपका स्वागत है - बाज़ी मेहमान-नवाज़ी की (2013)
 हम ने ली है... शपथ (2013)

 सन्दर्भ 

बाहरी कड़ियाँ
 

श्रेणी:1957 में जन्मे लोग
श्रेणी:२०२१ में निधन
श्रेणी:भारतीय फ़िल्म अभिनेता
श्रेणी:भारतीय अभिनेता
पार्क्स एण्ड रिक्रीएशन

पार्क्स एण्ड रिक्रिएशन () अमेरिकी कॉमेडी टेलिविज़न शृंखला है जिसका प्रसारण एनबीसी टेलिविज़न नेटवर्क पर होता है। धारावाहिक की कहानी इंडियाना राज्य में स्थित एक काल्पनिक नगर पॉनी नगर में चलती है जहाँ की स्थानीय सरकार के पार्क्स एण्ड रिक्रिएशन (हिन्दी: उद्यान और मनोरंजन) विभाग में धारावाहिक के मुख्यतः किरदार कर्मचारी हैं। धारावाहिक में मुख्य किरदार की भूमिका एमी पोलर लॅज़ली नोप के रूप में निभाती हैं जो कि पार्क्स विभाग की एक चुस्त, मध्य स्तरीय कर्मचारी है।
शृंखला का सृजन ग्रैग डैनियल्स और माइकल शुर ने किया था तथा अप्रैल 9, 2009, को इसके पायलट प्रकरण का प्रसारण हुआ था। वर्तमान में यह अपने पाँचवे सत्र में है। इसमें एकल-कैमरे के फ़िल्माने के तरीके और मौक्युमेंट्री शैली का प्रयोग होता है, तथा ऐसा प्रतीत होता है कि वृत्तचित्र कर्मीदल सभी को फ़िल्मा रहे हैं।

लेखकों ने धारावाहिक के लिए स्थानीय कैलिफ़ोर्निया राजनीति पर शोध किया, शहरी योजनाकारों और निर्वाचित अधिकारियों के साथ परामर्श किया। दर्शकों की प्रतिक्रिया, जिसमें उन्होंने लॅज़ली के किरदार को बुद्धिहीन और मूर्ख जैसा बताया, के जवाब में पहले सत्र के पश्चात किरदार में लघु परिवर्तन हुए। लेखन कर्मचारियों ने अपने प्रकरणों में वर्तमान घटनाओं को शामिल करने की कोशिश की, जैसे पॉनी की सरकार का ठप पड़ जाना वास्तविक जीवन के वैश्विक वित्तीय संकट से प्रेरित था। कई अतिथि सितारों को धारावाहिक में शामिल किया जा चुका है और ये पात्र अक्सर कई प्रकरणों में दिखाई देते हैं।

अपने छह प्रकरणों वाले प्रथम सत्र के लिए धारावाहिक को मिश्रित से लेकर नकारात्मक समीक्षाएँ मिली थीं। हालांकि दूसरे सत्र में अपने प्रारूप और लहजे में बदलाव करने के पश्चात इसे उच्च आलोचनात्मक प्रशंसा प्राप्त हुईं। पार्क्स एण्ड रिक्रीएशन को विभन्न पुरुस्कार और नामांकन प्राप्त हुए हैं, इनमें टेलिविज़न जगत का प्रतिष्ठित प्राइमटाइम एम्मी पुरस्कार भी शामिल है। एमी पोलर को अपने अभिनय के लिए काफ़ी सराहना मिली है। टाइम्स पत्रिका ने अपने 2012 वर्ष अंत के विशेष सूचियों के अंक में इसे सर्वश्रेष्ठ टेलिविज़न शृंखलाओं में सर्वोच स्थान दिया।

 सन्दर्भ 

 बाहरी कड़ियाँ 
  एनबीसी पर
 
 
 पॉनी की वेबसाइट

श्रेणी:दशक 2000 की अमेरिकी टेलिविज़न शृंखलाएँ
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी टेलिविज़न सिटकॉम
श्रेणी:अंग्रेज़ी भाषा के टीवी कार्यक्रम
श्रेणी:एनबीसी नेटवर्क कार्यक्रम
श्रेणी:मौक्युमेंट्री टेलिविज़न शृंखलाएँ
श्रेणी:कटूपहासत्मक टेलिविज़न कार्यक्रम
नोआइदी

thumb|230px|एक नोआइदी का चित्रण
नोआइदी (उत्तरी सामी: noaidi) उत्तरी यूरोप के स्कैंडिनेविया क्षेत्र के सामी लोगों के पारम्परिक ओझाओं को कहते हैं। नोआदी सामियों के पारम्परिक धर्म-विश्वास में रोग हरने वाला और मानवों व देवताओं के बीच सम्बन्ध करने वाला व्यक्ति होता था। अधिकतर नोआदी १७वीं सदी में मार दिये गये थे क्योंकि सामी क्षेत्रों पर क़बज़ा करने वाले राजवंशो में उनके द्वारा विद्रोह फैलाने का डर रहता था। सामियों की कुछ ओझाप्रथाएँ कई साइबेरियाई संस्कृतियों से मिलती-जुलती थी।Voigt 1966: 296The Decline of the Sámi People’s Indigenous Religion , Alan "Ivvár" Holloway, TexasU

 इन्हें भी देखें 
 सामी लोग
ओझाप्रथा

 सन्दर्भ 

श्रेणी:ओझा
श्रेणी:सामी (यूरोप)
रिशार्द वाग्नर

thumb|200px|१८७१ में रिशार्द वाग्नर
right|200px|alt=signature written in ink in a flowing script
विलहॅल्म रिशार्द वाग्नर (जर्मन: Wilhelm Richard Wagner, जन्म: २२ मई १८१३, मृत्यु: १३ फ़रवरी १८८३), जिनका नाम रिचर्ड वाग्नर भी उच्चारित किया जाता है, एक जर्मन संगीतज्ञ और संगीत-निर्देशक थे जो अपनी ओपेरा की कृतियों के लिये जाने जाते हैं। उनके द्वारा बनाया गया संगीत लयो की भरमार, सुरों के पेचीदा तालमेल और वाद्य-व्यवस्था के लिये प्रसिद्ध है। उन्होनें पाश्चात्य शास्त्रीय संगीत पर एक गहरी छाप छोड़ी थी और उनकी 'त्रिस्तान उन्ट इज़ोल्ड' (Tristan und Isolde) नामक कृति से ही आधुनिक पश्चिमी संगीत की शुरुआत हुई मानी जाती है।Deathridge (2008) 114Magee (2000) 208–9

 इन्हें भी देखें
वोल्फ़गांक आमडेयुस मोत्सार्ट

 सन्दर्भ 

श्रेणी:जर्मन संगीतकार
श्रेणी:पाश्चात्य शास्त्रीय संगीतकार
संघनन

गैस से द्रव बनने की परिघटना को संघनन कहते हैं। यह वाष्पन के विपरीत है। प्रायः जल-चक्र के सन्दर्भ में ही इसका प्रयोग होता है। वर्षा भी एक प्रकार का संघनन ही है।

इन्हें भी देखें
संघनित्र

श्रेणी:जल
रॉल प्रमेय

कलन विधियों में रॉल प्रमेय अथवा रोल का प्रमेय (Rolle's theorem) के अनुसार यदि किसी अवकलनीय फलन का मान दो अलग-अलग बिन्दुओं पर समान है तो आवश्यक रूप से उन दोनो बिन्दुओं के मध्य कम से कम एक बिन्दु ऐसा होगा जिसका अवकलज (फलन के ग्राफ में स्पर्शज्या का ढाल) शून्य अर्थात (०) होगा। रॉल का प्रमेय, माध्यमान प्रमेय (mean value theorem) का एक विशिष्ट रूप है। रॉल के प्रमेय का उपयोग मध्यमान प्रमेय को सिद्ध करने के लिये किया जाता है। टेलर के प्रमेय को सिद्ध करने का आधार भी यही प्रमेय है।

 प्रमेय का गणितीय रूप 
thumb|right|300px|रॉल के प्रमेय का एक सरल उदाहरण
thumb|right|300px| रॉल के प्रमेय का दूसरा उदाहरण जिसमें खुले अन्तराल (a,b) में दो बिन्दुओं c1 औ c2 पर ग्राफ की प्रवणता शून्य है।

वास्तविक मान वाला फलन f इस प्रकार परिभाषित है कि यह बन्द अन्तराल [a,b] में सतत है, खुले अन्तराल (a,b) में अवकलनीय है और f(a) = f(b) तब ∃ c ∈ (a,b), इस प्रकार होगा की 

 सन्दर्भ 

इन्हें भी देखें
माध्यमान प्रमेय (मीन वैल्यू थिअरम)
मध्यवर्ती मान प्रमेय (Intermediate value theorem)
उच्चिष्ट और निम्निष्ट (मैक्सिमा ऐण्ड मिनिमा)

श्रेणी:गणित
श्रेणी:कलन
श्रेणी:कैलकुलस के प्रमेय
गुफ़ादूध

thumb|230px|एक गुफ़ा में गुफादूध
गुफ़ादूध या चाँददूध (अंग्रेज़ी: moonmilk, जर्मन: mondmilch) गुफ़ाओं में मिलने वाला एक सफ़ेद गाढ़े-दूध जैसा पदार्थ होता है। यह गुफाओं में बनने वाले अन्य पदार्थों जैसा होता है लेकिन इसकी विषेशता यह है कि यह सख़्त होकर पत्थर में परिवर्तित नहीं होता। यह चूना पत्थर से चू कर निकलने वाला तलछट द्रव होता है जिसमें कैल्साइट, हाइड्रोमैग्नेसाइट और मोनोहाइड्रोकैल्साइट जैसे विभिन्न कार्बोनाइट पदार्थ शामिल होते हैं। 

 उत्पत्ति 
गुफ़ाओं में गुफादूध की उत्पत्ति की प्रक्रिया को लेकर मतभेद है। कुछ वैज्ञानिक मानते हैं कि यह रसायनिक प्रक्रिया कि बजाय बैक्टीरिया से सम्बन्धित प्रक्रिया से बनता है। अभी सहमति नहीं बनी है।

 अन्य विवरण 
मार्च २००४ में स्पेन में वैज्ञानिकों को एक ३०० मीटर लम्बी गुफादूध की नदी मिली। इस गुफा का स्थान गुप्त रखा गया है क्योंकि यह डर है कि पर्यटकों और असामाजिक तत्वों द्वारा इसको नुक़सान पहुँचाया जा सकता है।Moonmilk , showcaves.com

 इन्हें भी देखें
गुफ़ा
कैल्साइट

 सन्दर्भ 

श्रेणी:गुफ़ाएँ
शेषाचलम पहाड़ियाँ

शेषचलम की पहाड़ियाँ (शेषाचलम् = शेष + अचलम् = शेष पर्वत) पूर्वी घाट की महत्वपूर्ण पर्वत शृंखला है, जो दक्षिण भारत के दक्षिणी आंध्र प्रदेश राज्य में विस्तारित है। इसी पहाड़ी पर तिरूपति का मन्दिर है।

 भौगोलिक स्थिति 
कैम्ब्रियन- पूर्व युग में (लगभग 3.8 अरब से 54 करोड़ वर्ष पूर्व) बनी इन पहाड़ियों में चुना-पत्थर के बीच-बीच में बलुआ पत्थरों और स्लेट जैसी चट्टानों की परतें हैं। ये अत्यंत बिखरी हुयी है और इनमें अनेक लंबी घाटियां है। ये पहाड़ियाँ पश्चिम और पश्चिमोत्तर में रायलसिमा उच्च भूमि और पूर्वोत्तर में नांदयाल घाटी (कुन्देरु नदी से बनी) से सीमांकित है। शेषचलम पहाड़ियाँ लगभग 8000 वर्ग किलो मीटर में फैली है और उनका सामान्य विस्तार दक्षिण -दक्षिण पूर्व की तरफ है। उत्तर में एरमाला पर्वत श्रेणी के साथ शेषचलम पहाड़ियों की ऊंचाई भी 400 से 1370 मीटर तक घटती-बढ़ती है। अपर्याप्त वर्षा के कारण इन पहाड़ियों की ढलानों पर बहुत कम जंगल है। पनेरु की सहायक नदियां इस क्षेत्र को अपवाहित करती है। ऊबड़-खाबड़ स्थलाकृति, अनुर्वर मिट्टी और अर्धशुष्क जलवायु यहाँ कृषि को वाधित करते हैं।भारत ज्ञानकोश (खंड-5), प्रकाशक :पापयुलर प्रकाशन मुंबई, पृष्ठ संख्या: 311 
thumb|750px|center|शेषचलम हिल रेंज मनोरम दृश्य, तालकोना]]

 खनिज संपदा और फसलें 
ज्वार, मूँगफली यहाँ की मुख्य फसलें है। यहाँ पर स्बेस्टस, बैराइट और चुना-पत्थर का खनन होता है। हथकरघा, बांस व ईंट निर्माण यहाँ की अन्य महत्वपूर्ण आर्थिक गतिविधियां है और पूलिवेंडला एकमात्र महत्वपूर्ण नगर है। 

 सन्दर्भ 

इन्हें भी देखें
 पूर्वी घाट

 बाहरी कड़ियाँ 
 Encyclopædia Britannica
 Temples and Legends of Andhra Pradesh

श्रेणी:भारत के पर्वत
दुर्बल अन्योन्य क्रिया

दुर्बल अन्योन्य क्रिया (अक्सर दुर्बल बल व दुर्बल नाभिकीय बल के नाम से भी जाना जाता है) प्रकृति की चार मूलभूत अन्योन्य क्रियाओं में से एक है, अन्य चार अन्योन्य क्रियाएं गुरुत्वाकर्षण, विद्युत चुम्बकीय अन्योन्य क्रिया और प्रबल अन्योन्य क्रिया हैं। यह अन्योन्य क्रिया, उप-परमाणविक कणों के रेडियोधर्मी क्षय और नाभिकीय संलयन के लिए उत्तरदायी है। सभी ज्ञात फर्मिऑन (वे कण जिनका स्पिन अर्द्ध-पूर्ण संख्या होती है) यह अन्योन्य क्रिया करते हैं। 

कण भौतिकी मेंमानक प्रतिमान के अनुसार दुर्बल अन्योन्य क्रिया Z अथवा W बोसॉन के विनिमय (उत्सर्जन अथवा अवशोषण) से होती है और अन्य तीन बलों की भांती यह भी अस्पृशी बल माना जाता है। बीटा क्षय रेडियोधर्मिता का एक उदाहरण इस क्रिया का सबसे ज्ञात उदाहरण है। W व Z बोसॉनों का द्रव्यमान प्रोटोन व न्यूट्रोन की तुलना में बहुत अधीक होता है और यह भारीपन ही दुर्बल बल की परास कम होने का मुख्य कारण है। इसे दुर्बल बल कहने का कारण इस बल का अन्य दो बलों विद्युत चुम्बकीय व प्रबल की तुलना में इसका मान का परिमाण की कोटि कई गुणा कम होना है। अधिकतर कण समय के साथ दुर्बल बल के अधीन क्षय होते हैं। क्वार्क फ्लेवर परिवर्तन भी केवल इस बल के अधीन ही होता है।
 गुणधर्म 
thumb|right|280px|यह चित्र मानक प्रतिमान के छ: क्वार्कों के लिए द्रवायमान व आवेश को आरेखित करता है और दुर्बल अन्योन्य क्रिया के कारण विभिन्न क्षय चित्रित करता है और कुछ ऐसे ही संकेत प्रदर्शित करता है।
निम्न कारक दुर्बल अन्योन्य क्रिया को अद्वितीय बनाते हैं :
 यह एक मात्र अन्योन्य क्रिया है जो क्वार्क का फ्लेवर बदलने में सक्षम है।
 यह एक मात्र अन्योन्य क्रिया है जिसमें समता उल्लंघन होता है और आवेश-समता उल्लंघन होता है।
 इस अन्योन्य क्रिया के वाहक कण (जो कि गेज बोसॉन के नाम से जाने जाते हैं।) द्रव्यमान सहित होते हैं, यह असामान्य गुण मानक प्रतिमान में हिग्स प्रक्रिया द्वारा समझाया गया है।
विशाल द्रव्यमान (लगभग ९० गीगा इलेक्ट्रोन वोल्ट प्रति वर्ग c) के कारण W व Z बोसॉन नामक बल वाहक कम आयु वाले होते हैं। इनकी आयुकाल १×१०-२४ सैकण्ड से भी कम होता है।
 दुर्बल आयसो-स्पिन व दुर्बल हायपर आवेश 
+मानक प्रतिमान में वाम हस्थ फर्मियोन.प्रथम पीढ़ीद्वितीय पीढ़ीतृतीय पीढ़ीफर्मियानप्रतीकदुर्बलआयसो-स्पिनफर्मियानप्रतीकदुर्बलआयसो-स्पिनफर्मियानप्रतीकदुर्बलआयसो-स्पिनइलेक्ट्रॉनम्यूऑनटाऊइलेक्ट्रॉन न्यूट्रिनोम्यूऑन न्यूट्रिनोटाऊ न्यूट्रिनोअप क्वार्कचार्म क्वार्कटॉप क्वार्कडाउन क्वार्कविचित्र क्वार्कबॉटम क्वार्कसभी वाम-हस्थ प्रतिकण शून्य दुर्बल आयसो स्पिन रखते हैं।दक्षिण-हस्थ प्रतिकणों का आयसो-स्पिन विपरीत होता है।

 सन्दर्भ 

 ये भी देखें 
 मानक प्रतिमान
 प्रबल अन्योन्य क्रिया
 विद्युतचुम्बकत्व
 गुरुत्वाकर्षण
तीस मीटर टेलीस्कोप

325px|right|thumb|तीस मीटर टेलीस्कोप
तीस मीटर टेलीस्कोप [Thirty Meter Telescope(TMT)], माउना कीआ, हवाई मे स्थापित होने जा रहा दुनिया का सबसे बड़ा ऑप्टिकल  टेलीस्कोप है | हवाई के बोर्ड ऑफ नेचुरल रिसोर्स (बीएलएनाआर) ने इसके निर्माण की मंजुरी दी है | अगली पीढ़ी के इस टेलीस्कोप में तीस मीटर का दर्पण लगा होगा | इसी कारण इसका नाम तीस मीटर टेलीस्कोप यानी टीएमटी रखा गया है | यह स्पष्ट तस्वीरों को लेने के लिए  अल्ट्रावायलट इमेज को  मिड-इंफ्रारेड वेवलैंथ की मदद से खिंचेगा | इसके निर्माण में 54 अरब रुपए खर्च होने का अनुमान है | टीएमटी 13 अरब प्रकाश वर्ष दूर स्थित  आकाशीय पिंडो की तस्वीर ले सकने में सक्षम होगा | माना जाता है कि इससे कुछ अधिक दूरी पर ब्रह्मांड का दूसरा छोर है | टीएमटी मौजुदा ऑप्टिकल टेलीस्कोप की तुलना में नौ गुना बड़ा होगा और उससे तीन गुना अधिक स्पष्ट तस्वीरें ले सकेगा | यह परियोजना पांच देशों अमेरिका, कनाडा, जापान, चीन और भारत के शैक्षणिक संस्थानो और वैज्ञानिकों के बीच सहयोग का नतीजा है | टीएमटी 2021 तक अध्ययन करना शुरु कर देगा |

 सन्दर्भ 

श्रेणी:दूरदर्शी
चैनल यु.एफ़.एक्स

चैनल यु.एफ़.एक्स  (अंग्रेज़ी: Channel UFX) एक दक्षिण भारतीय सेटेलाईट टेलीविजन चैनल यु.एफ़. ग्रुप चेन्नई, तमिल नाडु में आधारित उद्यम द्वारा स्वामित्व में है, जो अंग्रेज़ी, हिन्दी और भारत की अन्य क्षेत्रीय भाषाओं में फिल्‍मी गीतों का कार्यक्रम का प्रसारण. इसकी२९ मई 2010 में की।
 
 कार्यक्रम 

 फ्यूज 
 फेम बुक 
 है ट्यून्स
 न्यू फोल्डर 
 प्लग इन 
 त्रैयाक्स
 अन रिजर्व्ड

 सन्दर्भ 

श्रेणी:भारत में टीवी चैनल
वेनेरा 3

वेनेरा 3 (Venera 3), शुक्र ग्रह के लिए सोवियत संघ का एक लैंडर था। हालांकि  शुक्र के वायुमंडलीय मापन के अपने अभियान मे यह विफल हो गया, पर किसी अन्य ग्रह की धरती को छुने वाली यह पहली मानव निर्मित वस्तुं बन गई। दुर्भाग्य से, एक खराबी ने इसे शुक्र के किसी भी वैज्ञानिक डेटा को प्रेषित करने से रोक दिया | यह 15 नवम्बर,1965 को बैकोनुर, कज़ाख़िस्तान से रवाना हुआ, और 1 मार्च 1966 को शुक्र से टकराया |

 सन्दर्भ 

श्रेणी:अंतरिक्ष यान
संघट्ट प्राचल

right|288px|thumb|संघात प्राचल b और प्रकीर्णन कोण θ.

संघात प्राचल () (इम्पेक्ट पैरामीटर)  उस लम्बवत दूरी को कहा जाता है जो प्रक्षेप्य पर लगने वाले क्षेत्र के केन्द्र बिन्दु  व प्रक्षेप्य के पथ के मध्य होती है। (चित्र देखें)। यह बहुधा नाभिकीय भौतिकी (रदरफोर्ड प्रकीर्णन देखें) व चिरसम्मत यांत्रिकी में काम मे लिया जाता है।

संघात प्राचल का प्रकीर्णन कोण θ से निम्न सम्बन्ध होता है।Landau LD and Lifshitz EM (1976) Mechanics, 3rd. ed., Pergamon Press. ISBN 0-08-021022-8 (hardcover) and ISBN 0-08-029141-4 (softcover).

जहाँ  प्रक्षेप्य का वेग है जब वह केन्द्र से बहुत दुर होता है और  केन्द्र से निम्नतम दूरी है।

 सन्दर्भ 

https://web.archive.org/web/20130524155030/http://hyperphysics.phy-astr.gsu.edu/hbase/nuclear/rutsca2.html

श्रेणी:भौतिकी
श्रेणी:चिरसम्मत भौतिकी
मुस्लिम स्टूडेंट्स आर्गेनाइजेशन ऑफ़ इंडिया

350px|मुस्लिम स्टूडेंट्स आर्गेनाइजेशन ऑफ़ इंडिया एक सुन्नी मुस्लिम युवाओं की भारत में सबसे बड़ी संस्था है।
मुस्लिम स्टूडेंट्स आर्गेनाइजेशन ऑफ़ इंडिया भारतीय सुन्नी युवकों की देश की सबसे बड़ी संस्था है। इसको सन 1977 में वकील इस्माईल वफा़ ने अलीगढ़ मुस्लिम यूनिवर्सिटी में स्थापित की थी।

हज़रत सय्यद मुहम्मद अमीन मिया कादरी और हज़रत अख्तर रजा खान अजहरी मिया की दुआओं से यह संस्था देश के कोने कोने में पहुँच चुकी है।

मुस्लिम नौजवानों में देश से मुहब्बत और दीन से वाबस्तगी करना इसका अहम् मकसद है जिस पर यह अग्रर है।

 नारा 
कुरान के आयात,  कुनू माअससादेकीन यानी सच्चों के साथ हो जाओ यह इसका नारा है और इसके अनुसार संस्था के माध्यम से हजा़रों मुसलमान विद्यार्थियों को नई दिशा मिली है।

 शाखाएँँ 
इस समय संस्था की शाखाएँँ अलीगढ़ मुस्लिम यूनिवर्सिटी, जामिया मिल्लिया इस्लामिया यूनिवर्सिटी और जामिया हमदर्द समेत उत्तर प्रदेश, दिल्ली, राजस्थान, गुजरात, उत्तराखंड, छत्तीसगढ़, मणिपुर, आन्ध्रा प्रदेश और महाराष्ट्र में काम कर रही हैं।

 उद्देश्य 
 मुसलमान युवकों में इस्लामी धर्म-चिंतन को आम करना।
स्कूल, कॉलेज, यूनिवर्सिटीज और मदारिस-इ-इस्ल्मामिया में नौजवानों के ज़रिये दीनी मिल्ली माहौल को आम करना!
नौजवानों में समाज और मुल्क के लिए उनकी ज़िम्मेदारी का एहसास दिलाना!
समाज में पनप रही बुराईयों से नौजवानों को दूर रखते हुए उनके खात्मे में इनका अहम् रोले अदा करवाना
समाज में इस्लाम में प्यार मुहब्बत अमन के पैघाम के ज़रिये नफरतों को दूर करना और भाईचारे का महौल बनाना !
तालीम के प्रचार प्रसार में अहम् किरदार अदा करना
स्टूडेंट्स को उनके करियर और जॉब्स के मुताल्लिक जानकारी फ़राहम करना !

 संदर्भ 

बाहरी कड़ियाँ

 www.msoofindia.net 

श्रेणी:छात्र संगठन
श्रेणी:भारत के मुस्लिम संगठन
रदरफोर्ड प्रकीर्णन

रदरफोर्ड प्रकीर्णन अर्नेस्ट रदरफोर्ड द्वारा 1911 में प्रतिपादित भौतिक परिघटना हैअर्नेस्ट रदरफोर्ड, "The Scattering of α and β rays by Matter and the Structure of the Atom",Philos. Mag., vol 6, pp.21, 1911, जिसे बाद में परमाणु का रदरफोर्ड मॉडल (प्रतिमान) नाम से जाना जाने लगा और बाद में बोर मॉडल। रदरफोर्ड प्रकीर्णन को कई बार कुलाम्ब प्रकीर्णन की विशेष अवस्था भी कहा जाता है क्योंकि यह केवल स्थैतिक (कुलाम्ब) बलों पर लागू होता है और कणों के मध्य न्यूनतम दूरी इसके विभव द्वारा निर्धारित होती है। सोने के नाभिक (gold nuclie) व अल्फा कणों के मध्य चिरसम्मत रदरफोर्ड प्रकीर्णन प्रत्यास्थ प्रकीर्णन का एक उदाहरण है क्योंकि इसमें आपतित कण व प्रकीर्णित कण के ऊर्जा व वेग समान होते हैं।

 व्युत्पत्ति 
अनुप्रस्थ काट अवकलज केन्द्रीय बल के अधीन एक कण की अन्योन्य क्रिया को गति के समीकरणों से व्युत्पन्न किया जा सकता है। व्यापक रूप में गति की समीकरण के अनुसार यदि कोई दो कण किसी केन्द्रीय बल के अधीन अन्योन्य क्रिया करते हैं तो उन्हें द्रव्यमान केंद्र व उन कणों की पारस्परिक गति से अप-युग्मित किया जा सकता है। 

बिनट समीकरण के अनुसार
 

जहाँ ,  नाभिक से अनन्त दूरी (जहाँ नाभिक के विद्युत क्षेत्र का प्रभाव नगण्य हो) और  संघट्ट प्राचल है।

उपरोक्त समीकरण का व्यापक हल निम्न है

 

और सीमा शर्तें निम्न हैं

 

माना

 

तब प्रकीर्णन कोण θ का मान, समीकरण में  लिखने पर

 

इसे हल करने पर b का निम्न मान प्राप्त होता है-

 

प्रकीर्णन अनुप्रस्थ काट ज्ञात करने के लिए, इसे निम्न प्रकार से परिभाषित किया जाता है

 

 सन्दर्भ 

श्रेणी:भौतिक शब्दावली
अलेक्सेय वराबियोव

अलेक्सेय वराबियोव रूसी गायक और अभिनेता हैं जो रुसी और अंग्रेज़ी दोनों में प्रदर्शन करते हैं। अन्तराष्ट्रीय परियोजनो के लिए वराबियोव एलेक्स स्पैरो नाम का भी प्रयोग करते हैं, जो कि उनके रुसी नाम का अनुवाद है। इन्हें 2005 में 17 वर्ष की उम्र में द एक्स फैक्टर के रुसी अवतरण में भाग लेने से ख्याति प्राप्त हुई। 2006 में इन्होंने यूनिवर्सल म्यूज़िक रशिया के साथ करार किया। 2011 में वराबियोव ने अपने देश का जर्मनी के डुसेलडोर्फ़ शहर में आयोजित हुई यूरोविज़न संगीत प्रतियोगिता में प्रतिनिधित्व किया था।

 सन्दर्भ 

श्रेणी:जीवित लोग
श्रेणी:1988 में जन्मे लोग
श्रेणी:रूसी गायक
श्रेणी:रूसी अभिनेता
अरशदुल कादरी

अरशदुल कादरी (5 मार्च 1925 – 29 अप्रैल 2002) भारत में अहले सुन्नत वल जमात के विद्वान थे। वे कोलकाता से एक पत्रिका भी प्रकाशित करते थे।

 शुरूआती जीवन और पढ़ाई 
अरशदुल का जन्म 1925 में "सैय्यदपुरा", बलिया, उत्तर प्रदेश, भारत में मौलाना अब्दुल लतीफ़ के परिवार में हुआ था जो स्वयं एक धार्मिक विद्वान थे। उनके दादा मौलाना अज़ीमुल्लाह शाह भी प्रतिष्ठित विद्वान थे। उन्होंने अपनी बुनियादी और मध्यवर्ती शिक्षा अपने दादा और पिता के अधीन प्राप्त की, फिर अपनी उच्च शिक्षा जारी रखने के लिए वह अल जमीयतुल अशरफिया इस्लामिक मदरसा में चले गए। अशरफिया में, उन्होंने शाह अब्दुल अजीज मुरादाबादी की देखरेख में अध्ययन किया, जिन्हें हाफिज-ए-मिल्लत के नाम से भी जाना जाता है और 1944 में अशरफिया, मुबारकपुर से अपनी शिक्षा पूरी की।

 सांगठनिक काम 
उनके प्रयासों से कई प्रमुख सुन्नी इस्लामिक संगठन और संस्थाएँ स्थापित हुईं। उन्होंने और अन्य पाकिस्तानी सुन्नी विद्वानों ने दावत-ए-इस्लामी की स्थापना की और इलियास कादरी को इसके प्रमुख के रूप में चुना।

उन्होंने मदीनतुल इस्लाम, हेग (नीदरलैंड), इस्लामिक मिशनरी कॉलेज (ब्रैडफोर्ड, ब्रिटेन), दारुल उलूम अलीमिया (सूरीनाम, अमेरिका), जामिया अमजदिया रिज़विया घोसी, जामिया फैज़ुल उलूम, (जमशेदपुर), दारुल ज़ियाउल इस्लाम (हावड़ा), की भी स्थापना की। दारुल उलूम मखदुमिया (गुवाहाटी), मदरसा मदीनतुल उलूम (बैंगलोर), फैज़ुल उलूम हाई स्कूल, (जमशेदपुर) और जामिया हज़रत निज़ामुद्दीन औलिया (नई दिल्ली)।

वह वर्ल्ड इस्लामिक मिशन की स्थापना में प्रभावशाली थे जो यूनाइटेड किंगडम और यूरोप में सुन्नी बरेलवी के लिए एक छत्र संगठन है।

अरशदुल इमारत-ए-शरियाह (शरई काउंसिल) (पटना, बिहार), सीवान, बिहार में ऑल इंडिया मुस्लिम पर्सनल लॉ कॉन्फ्रेंस और रायपुर, छत्तीसगढ़ में ऑल इंडिया मुस्लिम यूनाइटेड फ्रंट की स्थापना की।

कादरी को विश्व इस्लामिक मिशन का पहला महासचिव नियुक्त किया गया, जिसका मुख्य कार्यालय इंग्लैंड के ब्रैडफोर्ड में स्थित है। इस्लामी विद्वान और डब्ल्यूआईएम के वर्तमान नेता कमरुज्जमां आजमी ने कहा, 'इंग्लैंड में अल्लामा अरशदुल कादरी का काम अहले सुन्ना वल जमात की उचित नींव रखना था जो यूरोप में बौद्धिक रूप से मजबूत और आध्यात्मिक रूप से आधारित इस्लाम को जन्म देगा।' बिहार मदरसा शिक्षा बोर्ड की परियोजना और इसकी स्थापना की योजना उन्हीं का काम था।

 किताबें 
उनकी पुस्तकों में शामिल हैं.

 ज़ेर-ओ-ज़बर

 लाला ज़ार

 ज़लज़ला

 दावते इन्साफ

 अनवर-ए-अहमदी

 दिल की मुराद

 जलवाह-ए-हक

 शरीयत

 लिसानुल फिरदौस

 मिस्बाहुल कुरान (तीन खंड)

 नक्श-ए-ख़तम (12)

 तफ़सीर-ए-सूरह-ए-फ़ातिहा

 ख़ुतबात-ए-इस्तिकबालिया

 ताजिलियात-ए-रज़ा

 दावत-ए-इंसाफ़

 तज़ीरत-ए-क़लम

 ऐक वलवल्लाह अंगेज़ खिताब

 शख़्सियत

 हदीस, फ़िक़्ह और इज्तिहाद की शरई हैसियत

 ऐनी मुशादात

 बाज़ुबान-ए-हिकाायत

 इजहार-ए-अकीदत (कविताओं का संग्रह)

 अफ़्कार व ख्यालात (लेखों का संग्रह)

 सदा-ए-क़लम (पत्रों का संग्रह)

 जमात-ए-इस्लामी

 मृत्यु 
29 अप्रैल 2002 को उनकी मृत्यु हो गई और उन्हें झारखंड के जमशेदपुर में फैज़ुल उलूम मदरसा में दफनाया गया।

 संदर्भ 

श्रेणी:इस्लामी अध्ययन विद्वान
श्रेणी:धार्मिक सूफी
श्रेणी:भारतीय सूफी
श्रेणी:वर्ल्ड इस्लामिक मिशन
श्रेणी:बरेलवी
श्रेणी:इस्लाम के भारतीय सुन्नी मुस्लिम विद्वान
श्रेणी:२००२ में निधन
श्रेणी:1925 में जन्मे लोग
श्रेणी:भारत में इस्लाम
श्रेणी:उत्तर प्रदेश के लोग
श्रेणी:जमशेदपुर के लोग
अवशेष प्रमेय

अवशेष प्रमेय सम्मिश्र विश्‍लेषण में गणित का एक क्षेत्र है जिसे कौशी अवशेष प्रमेय भी कहा जाता है जो कि बन्द वक्र में विश्लेषणात्मक फलनों का रेखा समाकल ज्ञात करने के लिए बहुत उपयोगी है; यह वास्तविक समाकल ज्ञात करने के लिए भी बहुत सहायक है। यह कौशी समाकल प्रमेय और कौशी समाकल सूत्र का व्यापकीकृत रूप है। ज्यामितीय परिप्रेक्ष्य से यह व्यापकीकृत स्टोक्स प्रमेय की विशेष अवस्था है।

right|250px|thumb|कथन का चित्रण।

इसका कथन निम्न प्रकार है:

माना U सम्मिश्र समतल में एकशः सम्बद्ध विवृत उपसमुच्चय है और a1,...,an, U पर परिमित बिन्दु हैं और f एक फलन है जो U \ {a1,...,an} पर परिभाषित और होलोमार्फिक है। यदि γ, U में चापकलनीय वक्र है जो कहीं भी ak से नहीं मिलता और इसका आरम्भिक बिन्दु ही इसका अन्तिम बिन्दु है, तो

यदि γ एक धनात्मक अभिविन्यासित सरल संवृत वक्र है, I(γ, ak) = 1
यदि ak γ के अन्दर स्थित है और् 0 यदि ऐसा नहीं है, अतः

यहां योज्यचर k है जिसके लिए ak γ के अंदर स्थित है।
 ये भी देखें
 कौशी समाकल सूत्र
 सन्दर्भ 
 सामान्य सन्दर्भ

 
 
 

श्रेणी:गणित
श्रेणी:सम्मिश्र विश्लेषण
विस्थापन (सदिश)

336px|thumbnail|एक कण द्वारा तय दूरी व विस्थापन का सापेक्ष अध्ययन
विस्थापन  () एक सदिश राशि है। जब कोई वस्तु एक बिन्दु P से दूसरे बिन्दु Q तक किसी भी पथ से होते हुए गति करती है तो इस विस्थापन  का परिमाण उन दो बिन्दुओं के मध्य की निम्नतम दूरी होगी तथा विस्थापन की दिशा, रेखा PQ की दिशा में (P से Q की तरफ) होगी। विस्थापन को s से दर्शाते हैं। विस्थापन का परिमाण काल्पनिक सीधे पथ की लम्बाई है, अतः यह कण द्वारा तय की गई कुल दूरी से अलग हो सकता है। जब कोई वस्तु p बिन्दु से q बिन्दु तक जाती है और वापस पुनः p बिन्दु आ जाती हैं, तब विस्थापन शून्य होगा, जबकि चली गयी दूरी शून्य नहीं होगी। इसका si मात्रक मीटर होता है

 दृढ़ पिण्ड 

दृढ़ पिण्ड की गति का अध्ययन के समय वस्तु का घूर्णन भी विस्थापन के रूप में देखा जा सकता है।
 विस्थापन के अवकलन 
स्थिति सदिश s जो कि समय t का फलन है का अवकलज t के सापेक्ष किया जा सकता है। इन अवकलजों का सामान्य उपयोग शुद्ध गतिविज्ञान, नियंत्रण सिद्धान्त और अन्य विज्ञान व अभियांत्रिकी के क्षेत्रों में किया जाता है।
वेग (जहाँ d''s' अनन्त सुक्ष्म विस्थापन है।)
त्वरण

 ये भी देखें
 स्थिति सदिश
 सन्दर्भ 

श्रेणी:सदिश राशियाँ
श्रेणी:लम्बाई
श्रेणी:गति
स्थिति सदिश

right|thumb|300px|P तथा Q दो बिन्दु हैं जिनके स्थिति सदिश चित्र में दिखाये गये हैं।
स्थिति सदिश () किसी बिन्दु की स्थिति को प्रदर्शित करने वाली सदिश राशि है। ज्यामिति में इसे केवल स्थिति अथवा त्रिज्य सदिश कहा जाता है। इसे सामान्यतः r अथवा s से पर्दर्शित किया जाता है जो मूल बिन्दु O से अध्ययन बिन्दु P तक के विस्थापन के तुल्य है:

सामान्यतः यह द्विविमीय अथवा त्रिविमीय समष्टि में उपयोग होता है लेकिन आसानी से इसे बहु-विमा में व्यापीकीकृत किया जा सकता है।Keller, F. J, Gettys, W. E. et al. (1993), p 28–29

 अनुप्रयोग 
 रेखीक बीजगणित 
रेखीक बीजगणित में n-विमीय स्थिति सदिश के पृथक्करण का अध्ययन किया जाता है तथा इसे आधारneed to confirm सदिशों के रेखिक संयुग्मन से प्रदर्शित किया जा सकता है (वाक्यो  के सुधार की अतिआवश्यकता है) 

 यांत्रिकी 
 स्थिति के अवकलज 
वेग
त्वरण

 ये भी देखें
 वक्र
 विस्थापन (सदिश)

 सन्दर्भ
सतत फलन

गणित में किसी चर राशि x पर परिभाषित फलन f(x) सतत फलन () कहलाता है यदि x में अल्प परिवर्तन करने पर f(x) के मान में भी केवल अल्प परिवर्तन हो अन्यथा यह असतत फलन कहलाता है। एक सतत फलन के प्रतिलोम फलन का सतत होना आवश्यक नहीं।

 वास्तविक मान सतत फलन 
 परिभाषा
वास्तविक संख्याओं के एक समुच्चय से वास्तविक संख्याओं पर परिभाषित फलन को कार्तीय समतल में एक ग्राफ से निरुपित किया जा सकता है; मोटे तौर पर कह सकते हैं कि फलन सतत होगा यदि ग्राफ पर कोई भी बिन्दु ऐसा नहीं हो जहाँ कोई कोटर व उछाल ना हो, कहने का मतलब यह है कि ग्राफ कहीं से टुटा हुआ ना हो।

इसे गणितीय रूप में लिखने के विभिन्न तरीके हैं। फलन को सतत परिभाषित करने के लिए प्रचलित परिभाषा निम्न है:

वास्तविक संख्याओं के समुच्चय R के उपसमुच्चय I पर परिभाषित फलन है। उपसमुच्चय I को फलन f का क्षेत्र कहा जाता है। यहाँ सम्भावित विकल्प के रूप में I=R, पूर्ण संख्याओं का समुच्चय, बन्द अन्तराल 

अथवा खुला अन्तराल

शामिल है। यहाँ a और b वास्तविक संख्याएं हैं।
 सीमा के साथ सतत फलन की परिभाषा
अपने क्षेत्र में बिन्दु c पर फलन f सतत कहलाता है यदि फलन f(x) की सीमा जब x, c की ओर अग्रसर होने पर f का मान वास्तविक हो तथा वह f(c) की ओर अग्रसर हो।, अनुच्छेद II.4 गणितीय रूप में लिखने पर :

यहाँ निम्न तीन शर्तें आवश्यक दृष्टान्त होती हैं :
 (1) f बिन्दु c पर परिभाषित होना चाहिए।
 (2) वाम हस्त दिशा में प्रदर्शित सीमा परिभाषित होनी चाहिए।
 (3) सीमान्त मान f(c) के बराबर होना चाहिए।
फलन f को सतत कहा जाता है यदि यदि यह क्षेत्र के प्रत्येक बिन्दु पर सतत है।

 उदाहरण 
right|thumb|घन फलन के ग्राफ किसी बिन्दु पर असतत नही होते।
सभी बहुपद फलन, जैसे

(चित्रित) सतत हैं।

 असतत फलन 
असतत फलन का एक उदाहरण एक फलन है जिसे निम्न प्रकार परिभाषित किया जाता है f(x) = 1 यदि x>0, f(x) = 0 यदि x ≤ 0, इसे सिद्ध करने के लिए ε =  लेते हैं। यहाँ पर x=0 के लगभग कोई δ-परिवेश नहीं है जो की f(x) के मान को f(0) के निकट ε की ओर अग्रसर करे। परिणामस्वरूप इस तरह की असतता को आक्समिक उछाल कहेंगे। इसी तरह चिह्न फलन
right|thumb|एक चिह्न फलन का ग्राफ। यहाँ खाली बिन्दु प्रदर्शित करते हैं कि sgn(x) का मान x>0 के लिए 1 है और x<0 के लिए −1

x=0 पर असतत है अन्यथा सतत है। 

अन्य उदाहरण : फलन

x = 0 के अलावा सतत है।

right|thumb|200px|असतत वास्तविक फलन का ग्राफीय निरूपण

 सन्दर्भ 

इन्हें भी देखें
सीमा
अवकलज

श्रेणी:गणितीय प्रमेय
कनक वृंदावन

कनक वृंदावन राजस्थान की राजधानी जयपुर में स्थित एक उद्यान है। यह अरावली पर्वत से घिरी घाटी में आमेर दुर्ग को जाने वाले मार्ग में नाहरगढ़ दुर्ग के नीचे बना हुआ है। यह उद्यान जयपुर शहर से लगभग ८ कि.मी उत्तर में स्थित है। इस उद्यान परिसर के निकट भरपूर हरा-भरा वन क्षेत्र एवं कई दर्शनीय स्थल हैं, जैसे आमेर दुर्ग, जयगढ़ दुर्ग, नाहरगढ़ दुर्ग। उद्यान का निर्माण जयपुर के कछवाहा राजपूत महाराजा सवाई जयसिंह ने लगभग २८० वर्ष पूर्व करवाया था। इसके नाम में कनक नाम महाराजा की एक रानी कनकदे के नाम से आया है एवं परिसर में स्थित गोविंददेव जी की मूर्ति वृंदावन से आने के कारण वृंदावन का नाम जोड़ा गया है।Kanak Vrindavan Valley | Jaipur - The pink city| Jaipur.org| Archive date: 23 अप्रैल 2013.

 सन्दर्भ 

 बाहरी कड़ियाँ
 कनक वृंदावन

श्रेणी:राजस्थान में पर्यटन आकर्षण
श्रेणी:राजस्थान में पर्यटन
श्रेणी:जयपुर के पर्यटन स्थल
मेयर बोरियम चतुष्कोण

रिघ्त|thumb|मेयर बोरेम चतुष्कोण
मेयर बोरियम चतुष्कोण (Mare Boreum quadrangle), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30 चतुष्कोण नक्शे की एक श्रृंखला में से एक है। मेयर बोरियम चतुष्कोण को MC-1(मार्स चार्ट-1) के रूप में भी जाना जाता है।Davies, M.E.; Batson, R.M.; Wu, S.S.C. “Geodesy and Cartography” in Kieffer, H.H.; Jakosky, B.M.; Snyder, C.W.; Matthews, M.S., Eds. Mars. University of Arizona Press: Tucson, 1992. इसका नाम इसी आकृति के पुराने नाम से व्युत्पन्न हुआ है जो कि अब  प्लैनम बोरियम कहलाता है। प्लैनम बोरियम एक बड़ा मैदान है जो ध्रुवीय टोपी से घिरा हुआ है।Patrick Moore and Robin Rees, ed. Patrick Moore's Data Book of Astronomy (Cambridge University Press, 2011), p. 130. 

 सन्दर्भ 

श्रेणी:खगोलशास्त्र
श्रेणी:मंगल ग्रह
उपसौर और अपसौर

thumb|1- ग्रह अपसौर पर, 2- ग्रह उपसौर पर, 3- सूर्य 
उपसौर और अपसौर (Perihelion and Aphelion), किसी ग्रह, क्षुद्रग्रह या धूमकेतु की अपनी कक्षा पर सूर्य से क्रमशः न्यूनतम और अधिकतम दूरी है।

सौरमंडल में ग्रह सूर्य की परिक्रमा करते हैं, कुछ ग्रहों की कक्षाएं करीब-करीब पूर्ण वृत्ताकार होती है, लेकिन कुछ की नहीं।| कुछ कक्षाओं के आकार अंडाकार जैसे ज्यादा है या इसे हम एक खींचा या तना हुआ वृत्त भी कह सकते हैं। वैज्ञानिक इस अंडाकार आकार को "दीर्घवृत्त" कहते हैं। यदि एक ग्रह की कक्षा वृत्त है, तो सूर्य उस वृत्त के केंद्र पर है। यदि, इसके बजाय, कक्षा दीर्घवृत्त है, तो सूर्य उस बिंदु पर है जिसे दीर्घवृत्त की "नाभि" कहा जाता है, यह इसके केंद्र से थोड़ा अलग है। एक दीर्घवृत्त में दो नाभीयां होती है। चूँकि सूर्य दीर्घवृत्त कक्षा के केंद्र पर नहीं है, ग्रह जब सूर्य का चक्कर लगाते है, कभी सूर्य की तरफ करीब चले आते है तो कभी उससे परे दूर चले जाते हैं। वह स्थान जहां से ग्रह सूर्य से सबसे नजदीक होता है उपसौर कहलाता है। जब ग्रह सूर्य से परे सबसे दूर होता है, यह अपसौर पर होता है। 

#जब पृथ्वी उपसौर पर होती है, यह सूर्य से लगभग 14.7 करोड़ कि॰मी॰(3 जनवरी) (9.1 करोड़ मील) दूर होती है। इस दौरान 7% अधिक सौर विकिरण पृथ्वी पर प्राप्त होती है।

उपसौर की स्थिति उत्तरी गोलार्द्ध में सर्दियों (शीत) की तीव्रता को कम कर देती है और यह दक्षिणी गोलार्द्ध में ग्रीष्म ऋतू की तीव्रता को बढ़ाती है। 

उपसौर की स्थिति सामान्यतः 2 जनवरी से 5 जनवरी के बीच बनती है लेकिन यह स्थितियां हर वर्ष बदलती रहती है। 

#जब अपसौर पर होती है, सूर्य से 15.2 करोड़ कि॰मी॰ (9.5 करोड़ मील) दूर होती है। पृथ्वी, अपसौर (4 जुलाई)पर उपसौर पर की अपेक्षा सूर्य से 50 लाख कि॰मी॰ (30 लाख मील) ज्यादा दूर होती है। इस दौरान सामान्य से 7% कम सौर विकिरण पृथ्वी पर प्राप्त होती है।

अपसौर की स्थिति उत्तरी गोलार्द्ध में ग्रीष्म ऋतु की तीव्रता को कम करती है तथा दक्षिणी गोलार्द्ध में शीत (सर्दी) ऋतु की तीव्रता को बढ़ती है।

 शब्दावली 
यदि निकाय सूर्य के अलावा किसी अन्य की परिक्रमा करता है, तब उपसौर और अपसौर शब्दों का प्रयोग नहीं करते हैं। पृथ्वी का चक्कर लगाते कृत्रिम उपग्रह (साथ ही चन्द्रमा भी) का नजदीकी बिंदु उपभू (perigee) और दूरस्थ बिंदु अपभू (apogee) कहलाता है। अन्य पिंडों का चक्कर लगाते निकाय के लिए इस सम्बन्ध में प्रयोगात्मक शब्द इस प्रकार है :-

 पिंड  निकटतम पहुँच  दूरस्थ पहुँच  सामान्य  Periapsis/Pericentre  Apoapsis आकाशगंगा  Perigalacticon  Apogalacticon तारा  उपतारक (Periastron)  अपतारक (Apastron) श्याम विवर  Perimelasma/Peribothra/Perinigricon  Apomelasma/Apobothra/Aponigricon सूर्य  उपसौर (Perihelion)  अपसौर (Aphelion) बुध  Perihermion  Apohermion शुक्र  Pericytherion/Pericytherean/Perikrition  Apocytherion/Apocytherean/Apokrition पृथ्वी  उपभू (Perigee)  अपभू (Apogee) चन्द्रमा  Periselene/Pericynthion/Perilune  Aposelene/Apocynthion/Apolune  मंगल  Periareion  Apoareion बृहस्पति  Perizene/Perijove  Apozene/Apojove शनि  Perikrone/Perisaturnium  Apokrone/Aposaturnium अरुण  Periuranion  Apouranion वरुण  Periposeidion  Apoposeidion प्लूटो  Perihadion  Apohadion

 सन्दर्भ 

 इन्हें भी देखें 
 अपसौरिका
 अयनान्त

श्रेणी:खगोलशास्त्र
श्रेणी:सूर्य
श्रेणी:कक्षाएँ (भौतिकी)
आर्केडिया चतुष्कोण

thumb|300px|आर्केडिया चतुष्कोण सम्पादन
thumb|300px|right|आर्केडिया चतुष्कोण
आर्केडिया चतुष्कोण (Arcadia quadrangle), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30 चतुष्कोणिय नक्शों की श्रृंखला में से एक है। आर्केडिया चतुष्कोण को MC-3(मार्स चार्ट-3) के रूप में भी जाना जाता है।

श्रेणी:खगोलशास्त्र
श्रेणी:मंगल ग्रह
मेयर एसिडेलीयम चतुष्कोण

thumb|300px|मेयर एसिडेलीयम चतुष्कोण
मेयर एसिडेलीयम चतुष्कोण (Mare Acidalium quadrangle), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30 चतुष्कोणिय नक्शों की श्रृंखला में से एक है। मेयर एसिडेलीयम चतुष्कोण को MC-4(मार्स चार्ट-4) के रूप में भी जाना जाता है।

श्रेणी:खगोलशास्त्र
श्रेणी:मंगल ग्रह
इस्मेनियस लैकस चतुष्कोण

thumb|300px|इस्मेनियस लैकस चतुष्कोण
इस्मेनियस लैकस चतुष्कोण (Ismenius Lacus quadrangle), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30 चतुष्कोणिय नक्शों की श्रृंखला में से एक है। इस्मेनियस लैकस चतुष्कोण को MC-5(मार्स चार्ट-5) के रूप में भी जाना जाता है।

श्रेणी:खगोलशास्त्र
श्रेणी:मंगल ग्रह
कैसियस चतुष्कोण

thumb|300px|कैसियस चतुष्कोण
कैसियस चतुष्कोण (Casius quadrangle), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30 चतुष्कोणिय नक्शों की श्रृंखला में से एक है। कैसियस चतुष्कोण को MC-6 (मार्स चार्ट-6) के रूप में भी जाना जाता है।

श्रेणी:खगोलशास्त्र
श्रेणी:मंगल ग्रह
गुरुत्व विभव

thumb|300px|समदैशिक गोलाकार पिण्ड के चारों ओर गुरुत्वीय विभव की द्विवीमिय चकती। अनुप्रस्थ काट के मोड़ बिन्दु पिण्ड के पृष्ठ पर स्थित हैं।
गुरुत्व विभव या गुरुत्वीय विभव () चिरसम्मत यांत्रिकी में उस कार्य को कहा जाता है जो किसी इकाई द्रव्यमान वाली वस्तु को प्रेक्षण बिन्दु तक लाने गुरुत्वीय बल के विरूध करना पडता है। यह विद्युत विभव के समान ही है, केवल आवेश के स्थान पर यहाँ द्रव्यमान का उपयोग होता है। इसकी विमा विद्युत विभव के समान नहीं होती।
 विभव ऊर्जा 
चूँकि गुरुत्वीय विभव (V) इकाई द्रव्यमान के लिए गुरुत्वीय ऊर्जा (U) के समान होता है, अतः

जहाँ m वस्तु का द्रव्यमान है।

 गणितीय रूप 
अनन्त से किसी बिन्दु (प्रेक्षण बिन्दु) तक बिन्दु द्रव्यमान m को M द्रव्यमान वाले बिन्दु द्रव्यमान के गुरुत्वीय क्षेत्र में, इसके गुरुत्वीय क्षेत्र में लाने में किया गया कार्य उस बिन्दु पर गुरुत्वीय विभव (V) होता है:

यहाँ G गुरुत्वीय नियतांक है जिसका अन्तर्राष्ट्रीय इकाई प्रणाली में मान 6.67384×10-11घन मीटर प्रति किलोग्राम प्रति वर्ग सैकण्ड होता है।

 ये भी देखें
 गुरुत्वाकर्षण
 सन्दर्भ 

श्रेणी:गुरुत्वाकर्षण
ट्रोउटन-नोबल प्रयोग

thumb|ट्रोउटन-नोबल प्रयोग का प्रयोगिक उपकरण
ट्रोउटन-नोबल प्रयोग (), प्रकाशवाही ईथर माध्यम में पृथ्वी की गति के मापन के लिए तैयार किया गया प्रयोग है। यह प्रयोग फ्रेडरिक थोमस ट्रोउटन व एच॰ आर॰ नोबल द्वारा १९०१ से १९०३ के मध्य किया गया प्रयोग है।
 सन्दर्भ 

श्रेणी:गति विज्ञान
श्रेणी:प्रायोगिक भौतिकी
आपेक्षिक ऊर्जा व संवेग के परिक्षण

thumb|300px|न्यूटनीय यांत्रिकी और विशिष्ट आपेक्षिकता
आपेक्षिक ऊर्जा व संवेग के परिक्षण, ऊर्जा, संवेग व द्रव्यमान के आपेक्षिक व्यंजकों के मापन के उद्देश्य हैं। विशिष्ट आपेक्षिकता सिद्धान्त के अनुसार प्रकाश के वेग की कोटि के वेग से गतिशील कण चिरसम्मत यांत्रिकी के गुणधर्मों के समान नहीं होते।
 अवलोकन 
चिरसम्मत यांत्रिकी में गतिज ऊर्जा और संवेग के व्यंजक निम्न होते हैं :

और विशिष्ट आपेक्षिकता के अनुसार प्रकाश का वेग सभी जड़त्वीय निर्देश तंत्रों में नियत होता है। आपेक्षिक संवेग-ऊर्जा सम्बन्ध निम्न प्रकार लिखा जाता है:

,

जिससे द्रव्यमान सहित कण की विराम ऊर्जा , आपेक्षिक ऊर्जा (स्थितिज + गतिज) , गतिज ऊर्जा  और संवेग  निम्न प्रकार दिये जाते हैं:

,

जहाँ .
 ये भी देखें
 विशिष्ट आपेक्षिकता
 चिरसम्मत भौतिकी
 सन्दर्भ 

 बाहरी कड़ियाँ 
Physics FAQ: List of SR tests

श्रेणी:ऊर्जा
श्रेणी:भौतिकी
गतिशील कण का समय विस्तारण

विशिष्ट आपेक्षिकता सिद्धांत द्वारा व्युत्पन गतिशील कण का समय विस्तारण () कण आयुकाल प्रयोगों में प्रेक्षित किया जा सकता है।
 वायुमण्डलीय परिक्षण 
 रोसी-हाल प्रभाव 

 फ्रिस्क स्मिथ प्रयोग 
 त्वरक परिक्षण 
 यमल विरोधाभास 
 सन्दर्भ 

 बाहरी कड़ियाँ 
 
 Time Dilation - An Experiment With Mu-Mesons
 Bonizzoni, Ilaria; Giuliani, Giuseppe, The interpretations by experimenters of experiments on 'time dilation': 1940-1970 circa, 

श्रेणी:गति विज्ञान
श्रेणी:भौतिकी
उत्सर्जन सिद्धांत

उत्सर्जन सिद्धांत () को विशिष्ट आपेक्षिकता सिद्धांत का प्रतिस्पर्ध्दा सिद्धांत भी कहा जाता है, क्योंकि यह सिद्धांत भी माइकलसन मोर्ले प्रयोग के परिणामों को समझाने में सक्षम रहा था। उत्सर्जन सिद्धांत प्रकाश संचरण के लिए कोई प्रधान निर्देश तंत्र नहीं होने के कारण आपेक्षिकता सिद्धांत का पालन करते हैं, लेकिन ये सिद्धांत निश्चरता अभिगृहीत के स्थान पर स्रोत के सापेक्ष उत्सर्जित प्रकाश का प्रकाश के वेग c लेते हैं। अतः उत्सर्जन सिद्धांत सरल न्यूटनीय सिद्धांत के साथ विद्युतगतिकी और यांत्रिकी को जोड़ती है। यद्दपि यहाँ वैज्ञानिक मुख्यधारा के बाहर इस सिद्धांत के समर्थक अब तक भी हैं, यह सिद्धांत अधिकांश वैज्ञानिकों द्वारा अन्त में उपयोग रहित माना जाता है।
 इतिहास 
उत्सर्जन सिद्धांतो से सबसे अधिक नाम आइज़क न्यूटन का नाम जोड़ा जाता है।
 उत्सर्जन सिद्धांत के खण्डन 
उत्सर्जन सिद्धांतों को परखने के लिए यह व्यवस्था डी सिटर (de Sitter) द्वारा प्रस्तावित की गई:

यहाँ c प्रकाश का वेग, v स्रोत का वेग, c′ प्रकाश का परिणामी वेग है और k एक नियतांक है जिसका मान ० से १ के मध्य हो सकता है और यह स्रोत के क्षत्र पर निर्भर करता है। विशिष्ट आपेक्षिकता सिद्धांत व स्थिर ईथर के अनुसार k=0 होता है जबकि उत्सर्जन सिद्धांत के अनुसार यह मान 1 तक हो सकता है। अनेक भौमिक प्रयोग बहुत लघु दूरियों पर किये गये, जहाँ कोई ईथर घसीटने अथवा कोई अन्य प्रभाव प्रभावी ना हो और पुनः परिणामों में यही प्रदर्शित हुआ कि प्रकाश का वेग स्रोत पर निर्भर नहीं करता, परिणामस्वरूप उत्सर्जन सिद्धान्तों का खण्डन हो गया।
 खगोलीय स्रोत 
thumbnail|विलियम डी सिटर का उत्सर्जन सिद्धांत के खण्डन के लिए तर्क।
डेनियल फ्रॉस्ट कॉम्सटोक व विलियम डी सिटर ने १९१० में लिखा कि द्वि-तारा सम्बन्धी सिद्धन्त कुछ सही प्रतीत हो रहा है, निकट आ रहे तारे से उत्सर्जित प्रकाश अपने सहचर से उत्सर्जित प्रकाश से तेज गति से आगे बढना चाहिए और इससे आगे निकल जाना चाहिए। इन परिस्थितियों में तारक तन्त्र का चित्र एकदम एक दूसरे को पार करते हुए होनी चाहिए। डी सिटेर के अपने अध्ययन में पाया कि कोई भी तारा तन्त्र इस चरम प्रभाव जैसा व्यवहार नहीं करता, व्यापक रूप से यह ॠत्जियन सिद्धान्त का अन्त माना गया जहाँ .
 भौमिक स्रोत 
 व्यतिकरणमापी 
 अन्य खण्डन 

 सन्दर्भ 
 आइज़क न्यूटन, फिलासफी नेचुरालिस् प्रिंसिपिया मैथेमैटिका।
 आइज़क न्यूटन, ऑप्टिक्स (Opticks)

श्रेणी:उत्सर्जन
श्रेणी:भौतिकी
मेरिनर 1

thumb|upright=1.10|मेरिनर 1 का प्रक्षेपण
मेरिनर 1 (Mariner 1), अमेरिकी मेरिनर कार्यक्रम का पहला अंतरिक्ष यान था। 22 जुलाई 1962 को शुक्र फ्लाईबाई मिशन के रूप में उड़ान भरने के 294.5 सेकंड बाद 09:26:16 UT पर एक सीमा सुरक्षा अधिकारी द्वारा इसे नष्ट कर दिया गया था।

 सन्दर्भ 
 

श्रेणी:अंतरिक्ष यान
फ्लाईबाई

फ्लाईबाई (Flyby), किसी यान द्वारा एक निर्दिष्ट लक्ष्य या स्थिति के नजदीक से गुजरना है। इस शब्द का इस्तेमाल विशेष रूप से उन अंतरिक्ष यान मिशनों के लिए किया जाता है, जिसमें कोई यान किसी ग्रह या उपग्रह आदि के विस्तृत अध्ययन के लिए, बगैर उसकी परिक्रमा किये या बगैर उस पर उतरे, उसके पर्याप्त नजदीक से गुजर जाता है।  खगोलीय पिंडो के प्रेक्षण के लिए अनेकों फ्लाईबाई मिशनों को अंजाम दिया गया है। ऐसा ही एक फ्लाईबाई  न्यू होराइजोंस है जो फिलहाल प्लूटो की ओर अग्रसर है |

 सन्दर्भ 

श्रेणी:अंतरिक्ष यान
अकात्सुकी (अंतरिक्ष यान)

अकात्सुकी (), एक जापानी मानवरहित अंतरिक्ष यान है, जिसका उद्देश्य शुक्र ग्रह का अन्वेषण था | इसे 20 मई 2010 को एक H-IIA 202 रॉकेट पर लादकर प्रमोचित किया गया था |

 सन्दर्भ 

श्रेणी:अंतरिक्ष यान
लिंगवाद

लिंगवाद किसी व्यक्ति के लिंग के आधार पर पक्षपात या भेदभाव को मानना है। चरम लिंगवाद यौन उत्पीड़न, बलात्कार और यौन हिंसा के अन्य रूपों को बढ़ावा दे सकता है।[Forcible Rape Institutionalized Sexism in the Criminal Justice System| Gerald D. Robin Division of Criminal Justice, University of New Haven]
 सन्दर्भ 

श्रेणी:लिंगवाद
श्रेणी:भेदभाव
लेबनान का राष्ट्रगान

लेबनान का राष्ट्रागान रशीद नख़्ले द्वारा लिखा गया था और इसका संगीत वदीस सब्रा ने बनाया था। इसे १२ जुलाई १९२७ में औपचारिक रूप से मान्यता दी गई थी।Lebanon in Pictures , Margaret J. Goldstein, Page 69, Twenty-First Century Books, 2005, ISBN 9780822511717, ... Lebanon's national anthem was adopted in 1927. The words were written by Rachid Nakhle, with music by Wadih Sabra. The song is sung in Arabic ...

 बोल 
मूललिप्यान्तरणअनुवादकुल्लुना लिल-वतन, इलि-उला लिल-अलम
मिल-उ अइन इज़-ज़मन, सइफ़ुना वल-क़लम
सहलुना वल-जबल, मनबितुन लिर-रिजाल
क़उलुना वल-अमल फ़ी सबील अल-कमाल
 
कुल्लुना लिल-वतन, इलि-उला लिल-अलम
कुल्लुना लिल-वतन!
 
शयख़ुना वल-फ़ता, इन्द सउत-इल-वतन
उस्दु ग़ाबिन मता, साउरतन आल-फ़ितन
शरक़ुना क़ल्बुहु, आबदन लुबनान
शानहु रब्बुहु, लि-मदा-ल-अज़मान

कुल्लुना लिल-वतन, इलि-उला लिल-अलम
कुल्लुना लिल-वतन!
 
बह्रुहु बर्रुहु, दुर्रतुश-शर्क़ऐन
रिफ़दुहु बिर्रुहु, मालि-उल-क़ुतबऐन
ल्स्मुहु इज़्ज़ुहु, मुन्ज़ु कान-ल-जुदूद
मजदुहु अर्ज़ुहु, रम्ज़ुहु लिल-ख़ुलूद
कुल्लुना लिल-वतन, इलि-उला लिल-अलम
कुल्लुना लिल-वतन!हम सभी! देश, ध्वज और महानता के लिये!
हमारी वीरता और हमारी लिखाईयाँ युगों की ईर्ष्या हैं
हमारे पहाड़ और हमारी वादी, बलवान आदमी पैदा करते हैं
हमारे शब्द और श्रम सच्ची सिद्धि पाने ले लिये समर्पित हैं

हम सभी! देश, ध्वज और महानता के लिये!
हम सभी! देश के लिये!

हमारे बुज़ुर्ग और हमारे बच्चे, देश की हुंकार की प्रतीक्षा करते हैं
और मुसीबत के समय, वे वन के सिंहों की तरह हैं
पूर्व का हृदय लेबनान ही है
परमात्मा इसकी रक्षा अंतकाल तक करे

हम सभी! देश, ध्वज और महानता के लिये!
हम सभी! देश के लिये!

पूर्व के जवाहर इसकी धरती और समुद्र हैं
ध्रुव-से-ध्रुव तक दुनिया-भर में इसके कर्मों की किर्ती है
समय की शुरुआत से ही इसका नाम महान है
देवदार इसकी शान हैं, इसके अमरत्व की निशानी हैं

हम सभी! देश, ध्वज और महानता के लिये!
हम सभी! देश के लिये!

 बाहरी कड़ियाँ
कुल्लुना लिल-वतन, यू-ट्यूब पर लेबनानी राष्ट्रगान का विडियो

 इन्हें भी देखें
लेबनान

 सन्दर्भ 

श्रेणी:लेबनान
श्रेणी:एशिया के राष्ट्रगान
कज़ाख़िस्तान और रूस के संबंध

thumb|right|रूसी राष्ट्रपति दिमित्री मेदवेदेव के साथ कजाकिस्तान के राष्ट्रपति नूरसुल्तान नजरबायेव।
कजाकिस्तान और रूस के संबंध, कजाकिस्तान और रूस के बीच द्विपक्षीय विदेशी संबंधों को संदर्भित करता है। मास्को में कजाखस्तान का दूतावास है, सेंट पीटर्सबर्ग, आस्ट्राखान और ओम्स्क में वाणिज्य दूतावास जनरल स्थित है। रूस का दूतावास एस्टाना में है, अलमाटी और उराल्स्क में रूस का वाणिज्य दूतावास है।
जनवरी 2005 को रूस के राष्ट्रपति व्लादिमीर पुतिन और कजाख राष्ट्रपति नूरसुल्तान नजरबायेव ने सीमा के आधिकारिक नक्शे के समझौते के अनुमोदन पर हस्ताक्षर किए। 23 मई 2009 को दोनों देशों ने कजाखस्तान के अत्य्राऊ और रूस के आस्ट्राखान प्रांतों के बीच अपना पहला सीमा 7,591 किमी (4,717 मील) मार्कर रखा। यह सीमा दुनिया में सबसे लम्बी स्थल सीमा है। सीमांकन पूरा होने में 10 से 15 साल तक का समय लगने की उम्मीद है। 
 सन्दर्भ 

श्रेणी:रूस के द्विपक्षीय सम्बन्ध
श्रेणी:कज़ाख़िस्तान के द्विपक्षीय संबंध
आइंस्टीन हौस

thumb|200px|इमारत का अगवाड़ा
आइंस्टीन हौस (आइंस्टीन का घर) (), अल्बर्ट आइंस्टीन का पूर्व घर और वर्तमान में एक संग्रहालय है। यह बर्न, स्विट्ज़रलैण्ड में क्रम्गास्से (गली) संख्या ४९ पर स्थित है। दूसरी मंजिल पर स्थित घर में आइंस्टीन ई॰ सन् १९०३ से १९०५ तक अपनी पत्नी मिलवा मारिक और हंस अल्बर्ट आइंस्टीन के साथ वहां रहे थे।
 बाहरी कड़ियाँ 
 

श्रेणी:संग्रहालय
श्रेणी:यूरोप का इतिहास
कुज़्नेत्स वक्र

thumb|right|200px|प्राक्कल्पित कुज़्नेत्स वक्र। वास्तविक वक्रों के लिए संदर्भThe Richer-Is-Greener Curve.  जॉन टिर्नी द्वारा न्यू यॉर्क टाइम्स में २0 अप्रैल २00९ को लिखा गया लेख। देखें।कुज़्नेत्स वक्र () साइमन कुज़्नेत्स के सबसे महत्वपूर्ण सैद्धांतिक अनुसंधान कार्यक्रमों में से एक है। ये वक्र आय असमानता और आर्थिक विकास (1955, 1963) के बीच एक उल्टे यू-आकार (U) का संबंध दर्शाते हैं। इसके अनुसार कोई देश जब विकास करता है तो बाजार की ताकतों द्वारा संचालित आर्थिक असमानता का एक प्राकृतिक चक्र उत्पन्न हो जाता है। आरंभिक चरण में असमानता में वृद्धि दिखायी देती है और फिर एक निश्चित औसत आय के बाद यह कम होने लगती है।Kuznets profile  at New School for Social Research: "...his discovery of the inverted U-shaped relation between income inequality and economic growth..." यह वक्र यह प्रदर्शित करता है कि जब आर्थिक विकास शुरु होता है तो कुछ लोग ही आय वृद्धि से लाभान्वित होते हैं, इसलिए आर्थिक विकास के साथ-साथ आय के वितरण में विषमता कम होने लगती है जिसके कारण यह उल्टे 'यू' (U) आकार का हो जाता है।

अर्थशास्त्र में, एक कुजनेट वक्र एक अनुमान के आधार पर ग्राफ को रेखांकित करता है कि एक अर्थव्यवस्था के रूप में विकसित होता है, बाजार बलों में पहले वृद्धि होती है और फिर आर्थिक असमानता कम हो जाती है। 1 9 50 और 60 के दशक में अर्थशास्त्रज्ञ साइमन कुज्नेट द्वारा पहली परिकल्पना की गई थी। [4]

इस तरह की प्रगति की एक व्याख्या से पता चलता है कि विकास के शुरुआती दौर में, जिन लोगों के पास पैसा है, उनके लिए निवेश के अवसर हैं, जबकि शहरों में सस्ती ग्रामीण श्रम का प्रवाह मजदूरी धारण करता है। जबकि परिपक्व अर्थव्यवस्थाओं में, मानव पूंजीगत प्राप्ति (लागत का अनुमान है जो खर्च किया गया है लेकिन अभी तक नहीं दिया गया है) भौतिक पूंजी अधिग्रहण की जगह विकास के मुख्य स्रोत के रूप में लेता है; और असमानता शिक्षा स्तर को कम करके विकास को धीमा देती है क्योंकि गरीब, वंचित लोग अपूर्ण ऋण-बाजारों में अपनी शिक्षा के लिए वित्त नहीं करते हैं।

कुजनेट्स वक्र का अर्थ है कि एक देश औद्योगीकरण के दौर से गुजर रहा है - और विशेषकर कृषि के यंत्रीकरण - देश की अर्थव्यवस्था का केंद्र शहरों में बदल जाएगा। जैसा कि शहरी केंद्रों में बेहतर-वेतन वाली नौकरियों की तलाश में किसानों द्वारा आंतरिक प्रवास किया जाता है, उनमें ग्रामीणों के बीच असमानता का एक महत्वपूर्ण अंतर होता है (फर्मों के मालिकों का लाभ होता है, जबकि उन उद्योगों के मजदूरों को लगता है कि उनकी आय बहुत धीमी दर से बढ़ेगी और कृषि श्रमिकों संभवतः उनकी आय कम हो जाती है), शहरी आबादी में वृद्धि के रूप में ग्रामीण आबादी में कमी आई है। तब असमानता कम होने की उम्मीद है जब एक निश्चित स्तर की औसत आय कम हो जाती है और औद्योगिकीकरण की प्रक्रिया - लोकतंत्रीकरण और कल्याणकारी राज्य का उदय - तेजी से विकास से लाभों को कम करने की अनुमति देता है, और प्रति व्यक्ति आय में वृद्धि।  कुजनेट का मानना ​​था कि असमानता एक उल्टे "यू" आकार का अनुसरण करती है, जैसे ही उगता है और फिर प्रति व्यक्ति आय की वृद्धि के साथ गिरती है। [5]

क्यूजनेट वक्र आरेख एक उल्टे यू वक्र दिखाते हैं, हालांकि एक्स अक्ष पर असमानता या गिनी गुणांक के साथ अक्षरों के साथ अक्सर मिलान और मिलान होता है, जबकि एक्स अक्ष पर आर्थिक विकास, समय या प्रति व्यक्ति आय। 

 इन्हें भी देखें 

 साइमन कुज़्नेत्स

 सन्दर्भ 

श्रेणी:आर्थिक प्रणालियाँश्रेणी:अर्थशास्त्र

1 99 1 से पर्यावरणीय कुजनेट्स वक्र (ईकेसी) पर्यावरण नीति के तकनीकी साहित्य में एक मानक विशेषता बन गई है, [6] हालांकि इसके आवेदन को दृढ़ता से चुनौती दी गई है
शाइना एन सी

शाइना एन सी एक फैशन डिजाइनर है। वह वर्तमान में भारतीय जनता पार्टी महाराष्ट्र इकाई में प्रवक्ता है, और समाजिक कार्यकर्ता व NGO भी चलाती है।
उनके पिता भूतपूर्व शेरिफ है।

कॅरियर
शाइना फैशन डिजाइनिंग के साथ-साथ राजनीति में 
सक्रिय हैं।  2012 से भाजपा की राष्ट्रीय प्रवक्ता है।

 सन्दर्भ
ओब्श्चीना

thumb|230px|एक ओब्श्चीना की सभा, सरगई कोरोविन द्वारा बनाया चित्र
ओब्श्चीना (रूसी: общи́на, obshchina) या सेल्स्कोये ओब्शेस्त्वो (сельское общество, selskoye obshestvo) २०वीं सदी के आरम्भिक काल तक रूसी साम्राज्य के ग्रामीण क्षेत्रो के उन किसान-समुदायों को कहा जाता था जिनमें कृषि की ज़मीन किसी एक परिवार की न होकर पूरे समुदाय की हुआ करती थी। इस भूमि का धरती की उपजाऊ क्षमता और गाँव से दूरी के आधार पर पट्टों में विभाजन होता था जो सरकारी काग़ज़ात में दर्ज हुआ करता था। हर परिवार को उसके बालिग सदस्यों की गिनती के अनुसार कम या अधिक पट्टे दे दिये जाते थे। समय-समय पर जनगणना के आधार पर ज़मीन नए सिरे से बांटी जाती थी।Cross-Cultural Encounters on the Ukrainian Steppe: Settling the Molochna Basin, 1783-1861, John Roy Staples, pp. 23, University of Toronto Press, 2003, ISBN 9780802037244, ... Starting at the bottom, peasant contact with officialdom was mediated through the peasant obshchina ...

रूस की शाही सरकार की ओर से इस प्रणाली का उद्देश्य यह था कि हर परिवार सरकार को लगान दे सके। ओब्श्चीना की सभा सामूहिक रूप से कर देने के लिये ज़िम्मेदार थी। आलसी सदस्यों को दण्ड देने और किसानो को खेत छोड़कर शहरों में नौकरी ढूंढने से रोकने की शक्तियाँ भी इस सभा को प्राप्त थी।Rural Reform in Post-Soviet Russia, pp. 153, Woodrow Wilson Center Press, 2002, ISBN 9780801869600, ... The obshchina also controlled the movement of villagers, often limiting migration from villages ...

इसके विपरीत किसी एक परिवार की अपनी कृषि-भूमि को ख़ूतोर (ху́тор, khutor) कहा जाता था।The Voice of the People: Annals of Communism, pp. 1-16, Yale University Press, 2013, ISBN 9780300189018, ... Through the separation of some peasants from the commune the foundations of the obshchina were weakened. Enterprising peasant-separators sought to consolidate their allotted land into independent farms known as otrubs and khutors ...

 शब्दोत्पत्ति 
'ओब्श्चीना' रूसी भाषा के 'ओब्श्चीय' (о́бщий, obshchiy) शब्द से आया है, जिसका अर्थ 'सांझा' होता है।Happy Moscow, Andreĭ Platonovich Platonov, Harvill, 2001, ISBN 9781860466465, ... The word obshchiy (meaning "general," "shared," "mutual" or "common") is accorded exceptional prominence in this novel about community. Occasionally the word passes by almost imperceptibly, in common idioms, or as part of compound words ...

 इन्हें भी देखें
रूसी साम्राज्य

 सन्दर्भ 

श्रेणी:रूस का इतिहास